CELEX: 52021PC0569
Language: el
Date: 2021-12-22
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΕ, Ευρατόμ) 2020/2093 για τον καθορισμό του πολυετούς δημοσιονομικού πλαισίου για τα έτη 2021 έως 2027

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.12.2021
            COM(2021) 569 final
            2021/0429(APP)
            
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΕ, Ευρατόμ) 2020/2093 για τον καθορισμό του πολυετούς δημοσιονομικού πλαισίου για τα έτη 2021 έως 2027
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               1.1Στήριξη μιας κοινωνικά δίκαιης πράσινης μετάβασης
            
            
               
                  Η δέσμη προσαρμογής στον στόχο του 55 % (στο εξής: δέσμη «Fit for 55») που προτάθηκε στις 14 Ιουλίου 2021 αποσκοπεί στην επίτευξη του μετασχηματισμού που απαιτείται σε ολόκληρο το φάσμα της οικονομίας, της κοινωνίας και της βιομηχανίας μας.
               
               
                  Η προτεινόμενη εισαγωγή ενός νέου συστήματος εμπορίας δικαιωμάτων εκπομπών για τα κτίρια και τις οδικές μεταφορές αποτελεί σημαντική συνιστώσα της δράσης της ΕΕ για την επίτευξη των φιλόδοξων στόχων για το κλίμα. Αναμένεται να συμβάλει στην αντιμετώπιση της αδυναμίας μείωσης των εκπομπών που υφίσταται μέχρι στιγμής στους τομείς αυτούς με τον πλέον οικονομικά αποδοτικό τρόπο. Η εισαγωγή του εν λόγω συστήματος θα συνεισφέρει επίσης νέους ιδίους πόρους για τον προϋπολογισμό της Ένωσης. Ταυτόχρονα, οι προσαρμογές που απαιτούνται σε αυτούς τους τομείς αναμένεται να έχουν, βραχυπρόθεσμα, άμεσο αντίκτυπο στα ευάλωτα νοικοκυριά και στις πολύ μικρές επιχειρήσεις σε ολόκληρη την ΕΕ, στον βαθμό που εξαρτώνται από τρόπους μεταφοράς και θέρμανσης υψηλής έντασης άνθρακα. Με σκοπό να συμβάλει στην αντιμετώπιση αυτών των κοινωνικών επιπτώσεων, η Επιτροπή πρότεινε μια νέα πρωτοβουλία: το Κοινωνικό Ταμείο για το Κλίμα
                     1
                  .
               
            
            
               1.2 Υλοποίηση της επόμενης γενιάς ιδίων πόρων για τον προϋπολογισμό της ΕΕ.
            
            
               
                  Η Επιτροπή, σύμφωνα με τη δέσμευσή της στο πλαίσιο του χάρτη πορείας που συμφωνήθηκε ως μέρος της διοργανικής συμφωνίας της 16ης Δεκεμβρίου 2020
                     2
                  , προτείνει την τροποποίηση της απόφασης για τους ιδίους πόρους
                     3
                  , προκειμένου να καθοριστούν οι ακόλουθοι νέοι ίδιοι πόροι για τον προϋπολογισμό της ΕΕ:
               
            
            
               –μερίδιο των εσόδων στο πλαίσιο της οδηγίας για το σύστημα εμπορίας δικαιωμάτων εκπομπών (ΣΕΔΕ)
                  4
               , την τροποποίηση της οποίας έχει προτείνει η Επιτροπή
                  5
               ,
            
            
               –μερίδιο των εσόδων που θα προκύψουν από τον μηχανισμό συνοριακής προσαρμογής άνθρακα
                  6
               ,
            
            
               –εφαρμογή ενιαίου συντελεστή καταβολής στο μερίδιο των υπολειπόμενων κερδών των πολυεθνικών εταιρειών, το οποίο κατανέμεται εκ νέου στα κράτη μέλη [σύμφωνα με την οδηγία για την εφαρμογή της παγκόσμιας συμφωνίας για την ανακατανομή των φορολογικών δικαιωμάτων].
            
            
               Το Ευρωπαϊκό Συμβούλιο δήλωσε στα συμπεράσματά του της 21ης Ιουλίου 2020 ότι τα έσοδα από τους νέους ιδίους πόρους που θα εισαχθούν μετά το 2021 θα πρέπει να χρησιμοποιηθούν για την αποπληρωμή δανείων του Next Generation EU. Επιπλέον, κάλεσε την Επιτροπή να «προτείνει αναθεώρηση του ΠΔΠ για τον σκοπό αυτό σε εύθετο χρόνο»
                  7
               .
            
            
               Στη διοργανική συμφωνία της 16ης Δεκεμβρίου 2020, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν το εξής: «Η αποπληρωμή του κεφαλαίου των δανείων αυτών που πρόκειται να χρησιμοποιούνται για δαπάνες στο πλαίσιο του Μέσου Ανάκαμψης της Ευρωπαϊκής Ένωσης [NextGenerationEU] και των σχετικών οφειλόμενων τόκων θα πρέπει να χρηματοδοτείται από τον γενικό προϋπολογισμό της Ένωσης, μεταξύ άλλων με επαρκή έσοδα από νέους ιδίους πόρους που θα εισαχθούν μετά το 2021.». Επιπλέον, τα τρία θεσμικά όργανα αναγνώρισαν τη σημασία του πλαισίου του Μέσου Ανάκαμψης της Ευρωπαϊκής Ένωσης και δήλωσαν το εξής: «Οι δαπάνες από τον προϋπολογισμό της Ένωσης που σχετίζονται με την αποπληρωμή του Μέσου Ανάκαμψης της Ευρωπαϊκής Ένωσης δεν θα πρέπει να οδηγούν σε αδικαιολόγητη μείωση των δαπανών προγραμμάτων ή των επενδυτικών μέσων στο πλαίσιο του ΠΔΠ.». Η διοργανική συμφωνία αναφέρει περαιτέρω το εξής: «Ευκταίο είναι επίσης να μετριαστούν οι αυξήσεις του ιδίου πόρου βάσει του ΑΕΕ για τα κράτη μέλη»
                  8
               . 
            
            
               Οι νέοι ίδιοι πόροι που προτείνονται σήμερα προβλέπεται να έχουν εισαχθεί έως το 2023.
            
            
               1.3Αιτιολόγηση και στόχοι της πρότασης
            
            
               Η Επιτροπή προτείνει στοχευμένη αναθεώρηση του κανονισμού (ΕΕ, Ευρατόμ) 2020/2093 του Συμβουλίου της 17ης Δεκεμβρίου 2020
                  9
               , για τους ακόλουθους σκοπούς:
            
            
               
                  –αύξηση των ανώτατων ορίων του πολυετούς δημοσιονομικού πλαισίου για το προτεινόμενο Κοινωνικό Ταμείο για το Κλίμα·
               
               
                  –εισαγωγή αυτόματης προσαρμογής των ανώτατων ορίων του πολυετούς δημοσιονομικού πλαισίου με βάση τους νέους ιδίους πόρους, η οποία θα επιτρέψει την αποπληρωμή των δανείων του NextGenerationEU.
               
            
            
               2.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               2.1Αύξηση των ανώτατων ορίων δαπανών του πολυετούς δημοσιονομικού πλαισίου για το  Κοινωνικό Ταμείο για το Κλίμα.
            
         
         
            
               Στο πλαίσιο της νομοθετικής δέσμης «Fit for 55», η Επιτροπή πρότεινε τη δημιουργία ενός Κοινωνικού Ταμείου για το Κλίμα (στο εξής: Ταμείο) το οποίο θα συμβάλει στην αντιμετώπιση των κοινωνικών επιπτώσεων που προκύπτουν από την εμπορία δικαιωμάτων εκπομπών στους τομείς των κτιρίων και των οδικών μεταφορών. Το Ταμείο θα πρέπει να παρέχει χρηματοδότηση στα κράτη μέλη για τη στήριξη μέτρων και επενδύσεων στους τομείς της ενεργειακής απόδοσης, των νέων συστημάτων θέρμανσης και ψύξης, της καθαρότερης κινητικότητας, καθώς και της προσωρινής άμεσης εισοδηματικής στήριξης.
            
            
               Η δράση του Ταμείου θα επικεντρώνεται σε ευάλωτα νοικοκυριά, ευάλωτους χρήστες μέσων μεταφοράς και ευάλωτες πολύ μικρές επιχειρήσεις που επηρεάζονται από το νέο ΣΕΔΕ για τις οδικές μεταφορές και τα κτίρια.
            
            
               Το Ταμείο θα χρηματοδοτηθεί στο πλαίσιο του τομέα 3 «Φυσικοί πόροι και περιβάλλον» του πολυετούς δημοσιονομικού πλαισίου και στην ετήσια ονοματολογία του προϋπολογισμού, στο πλαίσιο της ομάδας «Πολιτική δράσης για το περιβάλλον και το κλίμα».
            
            
               Συνεπώς, το παράρτημα I του κανονισμού (ΕΕ, Ευρατόμ) 2020/2093 του Συμβουλίου της 17ης Δεκεμβρίου 2020
                  10
                θα πρέπει να τροποποιηθεί και να αντικατασταθεί από το παράρτημα της παρούσας πρότασης.
            
            
               2.2Ειδική ετήσια προσαρμογή με βάση τους νέους ιδίους πόρους
            
            
               
                  Προκειμένου να καταστεί δυνατή η αποπληρωμή των δανείων του NextGenerationEU, η Επιτροπή προτείνει έναν μηχανισμό αυτόματης προσαρμογής των ανώτατων ορίων του πολυετούς δημοσιονομικού πλαισίου.
               
               
                  Ο μηχανισμός προσαρμογής, που προτείνεται ως νέο άρθρο 4α του κανονισμού για το πολυετές δημοσιονομικό πλαίσιο, προβλέπει τα εξής:
               
            
            
               –προσαρμογή του ανώτατου ορίου του πολυετούς δημοσιονομικού πλαισίου για τον υποτομέα 2β όσον αφορά τις πιστώσεις ανάληψης υποχρεώσεων, καθώς και του ανώτατου ορίου για πιστώσεις πληρωμών, η οποία πρέπει να πραγματοποιείται ετησίως, ανάλογα με τα πραγματικά έσοδα που προκύπτουν από τους νέους ιδίους πόρους που εισπράττονται κατά το προηγούμενο έτος, όπως εγγράφονται στους προσωρινούς λογαριασμούς της Επιτροπής σύμφωνα με το άρθρο 245 παράγραφος 3 του δημοσιονομικού κανονισμού·
            
            
               –ο μηχανισμός για την ετήσια προσαρμογή θα εφαρμοστεί από το 2024 με βάση την προβλεπόμενη εισαγωγή των νέων ιδίων πόρων έως την 1η Ιανουαρίου 2023·
            
            
               –το ποσό της προσαρμογής θα έχει ως ανώτατο όριο ετησίως τα 15 δισ. EUR σε τιμές 2018. Για το 2027, το ποσό της προσαρμογής θα μειωθεί κατά 8 δισ. EUR (σε τιμές 2018)·
            
            
               –η προσαρμογή θα κοινοποιείται από την Επιτροπή στο Ευρωπαϊκό Κοινοβούλιο και στο Συμβούλιο λίγο μετά την έγκριση των προσωρινών λογαριασμών και, ως εκ τούτου, έως τα μέσα Απριλίου.
            
            
               Ποσό ύψους 15 δισ. EUR αντιστοιχεί σε γραμμική πορεία αποπληρωμής από τον προϋπολογισμό της Ένωσης για μη επιστρεπτέα στήριξη, με βάση τον σχεδιασμό της Επιτροπής για την έκδοση του NextGenerationEU, συμπεριλαμβανομένης της δομής ληκτότητας.
            
            
               Το καθορισμένο ποσό των 8 δισ. EUR που θα αφαιρεθεί κατά τον υπολογισμό της προσαρμογής για το έτος 2027 αντιστοιχεί στις μέσες ετήσιες δαπάνες για το Κοινωνικό Ταμείο για το Κλίμα από το 2026 —που θα αρχίσουν να εισπράττονται τα έσοδα από το ΣΕΔΕ για τις οδικές μεταφορές και τα κτίρια— έως το 2032.
            
            
               Η εν λόγω ειδική ετήσια προσαρμογή του ανώτατου ορίου πληρωμών δεν θα ληφθεί υπόψη για τον υπολογισμό των ανώτατων ποσών για την ετήσια προσαρμογή του ανώτατου ορίου πληρωμών στο πλαίσιο του ενιαίου μέσου περιθωρίου που αναφέρεται στο άρθρο 11 παράγραφος 3 του κανονισμού για το ΠΔΠ.
            
            
               Ο μηχανισμός προσαρμογής με βάση τους νέους ιδίους πόρους θα συνοδεύεται από σχέδιο διορθωτικού προϋπολογισμού ώστε να αυξάνονται, κατά περίπτωση, οι γραμμές δαπανών του προϋπολογισμού του έτους κατά το οποίο εφαρμόζεται ο μηχανισμός.
            
            
               3.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               Οι δημοσιονομικές επιπτώσεις της ειδικής ετήσιας προσαρμογής με βάση τους νέους ιδίους πόρους θα υφίστανται από το 2024. Το ποσό θα είναι ισοδύναμο με το πραγματικό ποσό των εσόδων που προκύπτουν από νέους ιδίους πόρους που εισπράττονται το προηγούμενο έτος, όπως εγγράφονται στους προσωρινούς λογαριασμούς, και θα περιορίζεται ετησίως στα 15 δισ. EUR σε τιμές 2018. Για το 2027, ο υπολογισμός της προσαρμογής θα περιλαμβάνει μείωση κατά καθορισμένο ποσό ύψους 8 δισ. EUR (σε τιμές 2018).
            
            
               Όσον αφορά το Κοινωνικό Ταμείο για το Κλίμα, η Επιτροπή προτείνει να αυξηθεί το ανώτατο όριο των πιστώσεων ανάληψης υποχρεώσεων του τομέα 3 «Φυσικοί πόροι και περιβάλλον» κατά ποσό ύψους 2 176 εκατ. EUR το 2025, 9 132 εκατ. EUR το 2026 και 8 786 εκατ. EUR το 2027, σε τιμές 2018.
            
            
               Οι προτεινόμενες αυξήσεις του ανώτατου ορίου για αναλήψεις υποχρεώσεων θα οδηγήσουν σε αύξηση των αναγκών πληρωμών. Ως εκ τούτου, η Επιτροπή προτείνει την αναθεώρηση του ανώτατου ορίου πληρωμών για τα έτη 2025, 2026 και 2027 κατά 2 176 εκατ. EUR, 9 132 εκατ. EUR και 8 786 εκατ. EUR αντίστοιχα, σε τιμές του 2018.
            
            
               2021/0429 (APP)
            
         
         
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΕ, Ευρατόμ) 2020/2093 για τον καθορισμό του πολυετούς δημοσιονομικού πλαισίου για τα έτη 2021 έως 2027
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 312,
            
            
               Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 106α,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Έχοντας υπόψη την έγκριση του Ευρωπαϊκού Κοινοβουλίου
                  11
               ,
            
            
               Κατόπιν διαβίβασης του σχεδίου νομοθετικής πράξης στα εθνικά κοινοβούλια,
            
            
               Αποφασίζοντας σύμφωνα με ειδική νομοθετική διαδικασία,
            
            
               Εκτιμώντας τα ακόλουθα:
            
            
               (1)Στο πλαίσιο της διοργανικής συμφωνίας της 16ης Δεκεμβρίου 2020 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων
                  12
               , το Ευρωπαϊκό Κοινοβούλιο, το Συμβούλιο και η Επιτροπή δεσμεύτηκαν να ακολουθήσουν χάρτη πορείας για την εισαγωγή νέων ιδίων πόρων κατά τη διάρκεια του πολυετούς δημοσιονομικού πλαισίου για τα έτη 2021 έως 2027 και να εργαστούν για τη θέσπιση επαρκών νέων ιδίων πόρων με σκοπό την κάλυψη ποσού που αντιστοιχεί στις αναμενόμενες δαπάνες που σχετίζονται με την αποπληρωμή του NextGenerationEU.
            
            
               (2)Είναι σκόπιμο να θεσπιστεί μηχανισμός που θα επιτρέψει την αποπληρωμή του κόστους χρηματοδότησης του NextGenerationEU κατά την περίοδο του πολυετούς δημοσιονομικού πλαισίου για τα έτη 2024 έως 2027 με ποσά ισοδύναμα με τους νέους ιδίους πόρους που εισπράττονται σύμφωνα με την απόφαση (ΕΕ, Ευρατόμ) 2020/2053 του Συμβουλίου
                  13
                (στο εξής: απόφαση για τους ιδίους πόρους) και εγγράφονται στους προσωρινούς λογαριασμούς, χωρίς μείωση των δαπανών για προγράμματα της Ένωσης.
            
            
               (3)Η θέσπιση συστήματος εμπορίας δικαιωμάτων εκπομπών της ΕΕ για τους τομείς των κτιρίων και των οδικών μεταφορών, όπως ορίζεται στην οδηγία 2003/87/ΕΚ του Ευρωπαϊκού Κοινοβουλίου και του Συμβουλίου
                  14
               , ενδέχεται να έχει βραχυπρόθεσμες κοινωνικές επιπτώσεις. Για την αντιμετώπιση αυτής της πρόκλησης, με τον κανονισμό (ΕΕ) [XXX] final του Ευρωπαϊκού Κοινοβουλίου και του Συμβουλίου θεσπίστηκε
                  15
                ένα Κοινωνικό Ταμείο για το Κλίμα, το οποίο θα χρηματοδοτείται από τον γενικό προϋπολογισμό της Ένωσης βάσει του πολυετούς δημοσιονομικού πλαισίου. Επομένως, το ανώτατο όριο των πιστώσεων ανάληψης υποχρεώσεων του τομέα 3 «Φυσικοί πόροι και περιβάλλον» και το ανώτατο όριο των πιστώσεων πληρωμών θα πρέπει να προσαρμοστούν για τα έτη 2025, 2026 και 2027.
            
            
               (4)O κανονισμός (ΕΕ, Ευρατόμ) 2020/2093 θα πρέπει συνεπώς να τροποποιηθεί αναλόγως,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κανονισμός (ΕΕ, Ευρατόμ) 2020/2093 τροποποιείται ως εξής:
            
            
               (1)στο άρθρο 4, η παράγραφος 4 αντικαθίσταται από το ακόλουθο κείμενο:
            
            
               «4. Με την επιφύλαξη των άρθρων 4α, 6 και 7, δεν πραγματοποιείται καμία άλλη τεχνική προσαρμογή για το συγκεκριμένο έτος, ούτε στη διάρκεια του οικονομικού έτους ούτε ως εκ των υστέρων διόρθωση στη διάρκεια των επόμενων ετών.»·
            
         
         
            
               (2)παρεμβάλλεται το ακόλουθο άρθρο 4α:
            
            
               «Άρθρο 4α 
                  Ειδική ετήσια προσαρμογή με βάση τους νέους ιδίους πόρους
            
            
               1.Αρχής γενομένης από το 2024, μετά την υποβολή των προσωρινών λογαριασμών του έτους ν-1 σύμφωνα με το άρθρο 245 παράγραφος 3 του δημοσιονομικού κανονισμού, πραγματοποιείται προσαρμογή προς τα πάνω του ανώτατου ορίου δαπανών για πιστώσεις ανάληψης υποχρεώσεων του υποτομέα 2β και του ανώτατου ορίου των πιστώσεων πληρωμών για το τρέχον έτος.
            
            
               2.Το ποσό της εν λόγω ετήσιας προσαρμογής θα είναι το εξής:
            
            
               α)για τα έτη 2024, 2025 και 2026, ποσό ισοδύναμο με τα έσοδα που έχουν εγγραφεί στους προσωρινούς λογαριασμούς που αναφέρονται στην παράγραφο 1 και τα οποία προέρχονται από τους πόρους που ορίζονται στο άρθρο 2 παράγραφος 1 στοιχεία ε), στ) και ζ) της απόφασης για τους ιδίους πόρους·
            
            
               β)για το έτος 2027, ποσό ισοδύναμο με τα έσοδα που έχουν εγγραφεί στους προσωρινούς λογαριασμούς που αναφέρονται στην παράγραφο 1 και τα οποία προέρχονται από τους πόρους που ορίζονται στο άρθρο 2 παράγραφος 1 στοιχεία ε), στ) και ζ) της απόφασης για τους ιδίους πόρους, μειωμένο κατά καθορισμένο ποσό ύψους 8 000 εκατ. EUR (σε τιμές 2018).
            
            
               Οι ετήσιες προσαρμογές που αναφέρονται στο πρώτο εδάφιο δεν υπερβαίνουν τα 15 000 εκατ. EUR (σε τιμές 2018) ανά έτος για τα έτη 2024 έως 2027.
            
            
               3.Η Επιτροπή κοινοποιεί τα αποτελέσματα των ετήσιων προσαρμογών που αναφέρονται στην παράγραφο 2 στο Ευρωπαϊκό Κοινοβούλιο και στο Συμβούλιο εντός 15 ημερών από την υποβολή των προσωρινών λογαριασμών για το έτος ν-1 σύμφωνα με το άρθρο 245 παράγραφος 3 του δημοσιονομικού κανονισμού.»·
            
            
               (3)στο άρθρο 11 παράγραφος 3, το δεύτερο εδάφιο αντικαθίσταται από το ακόλουθο κείμενο:
            
            
               «Τα ποσά που αντιστοιχούν στις προσαρμογές προς τα πάνω που αναφέρονται στο άρθρο 4α παράγραφος 1 και στο άρθρο 5 παράγραφος 2 δεύτερο εδάφιο είναι πρόσθετα των ανώτατων ποσών που αναφέρονται στο πρώτο εδάφιο της παρούσας παραγράφου.»·
            
            
               (4)το παράρτημα I αντικαθίσταται από το κείμενο του παραρτήματος του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Πρόταση κανονισμού του Ευρωπαϊκού Κοινοβουλίου και του Συμβουλίου για τη σύσταση Κοινωνικού Ταμείου για το Κλίμα, COM(2021) 568 final της 14.7.2021.
               
               
                  
                     (2)
                  
                        Διοργανική συμφωνία, της 16ης Δεκεμβρίου 2020, μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση, καθώς και τους νέους ιδίους πόρους, συμπεριλαμβανομένου ενός οδικού χάρτη για την εισαγωγή νέων ιδίων πόρων, ΕΕ L 433I της 22.12.2020, σ. 28.
               
               
                  
                     (3)
                  
                        COM(2021) 570.
               
               
                  
                     (4)
                  
                        Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Ένωσης, ΕΕ L 275 της 25.10.2003, σ. 32.
               
               
                  
                     (5)
                  
                        Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 2003/87/ΕΚ σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Ένωσης, της απόφασης (ΕΕ) 2015/1814 σχετικά με τη θέσπιση και τη λειτουργία αποθεματικού για τη σταθερότητα της αγοράς όσον αφορά το σύστημα εμπορίας δικαιωμάτων εκπομπής αερίων θερμοκηπίου, και του κανονισμού (ΕΕ) 2015/757, COM(2021) 551 final της 14.7.2021.
               
               
                  
                     (6)
                  
                        Πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση μηχανισμού συνοριακής προσαρμογής άνθρακα, COM(2021) 564 της 14.7.2021.
               
               
                  
                     (7)
                  
                        Συμπεράσματα του Ευρωπαϊκού Συμβουλίου της 21ης Ιουλίου 2020, παράγραφοι A29 και 150.
               
               
                  
                     (8)
                  
                        Παράρτημα II, προοίμιο, σημεία Δ και Ε.
               
               
                  
                     (9)
                  
                        Κανονισμός (ΕΕ, Ευρατόμ) 2020/2093 του Συμβουλίου, της 17ης Δεκεμβρίου 2020, για τον καθορισμό του πολυετούς δημοσιονομικού πλαισίου για τα έτη 2021 έως 2027, ΕΕ L 433 Ι της 22.12.2020, σ. 11.
               
               
                  
                     (10)
                  
                        Όπως τροποποιήθηκε τελευταία βάσει των διατάξεων του κανονισμού (ΕΕ, Ευρατόμ) 2020/2093 του Συμβουλίου. Το παράρτημα της παρούσας πρότασης βασίζεται στην τεχνική προσαρμογή του πολυετούς δημοσιονομικού πλαισίου για το 2022 σύμφωνα με το άρθρο 4 του κανονισμού (ΕΕ, Ευρατόμ) 2020/2093 του Συμβουλίου για τον καθορισμό του πολυετούς δημοσιονομικού πλαισίου για τα έτη 2021 έως 2027, COM(2021) 365 της 7ης Ιουνίου 2021.
               
               
                  
                     (11)
                  
                        ΕΕ C […] της […], σ. […].
               
               
                  
                     (12)
                  
                        ΕΕ L 433I της 22.12.2020, σ. 28.
               
               
                  
                     (13)
                  
                        Απόφαση (ΕΕ, Ευρατόμ) 2020/2053 του Συμβουλίου, της 14ης Δεκεμβρίου 2020, για το σύστημα των ιδίων πόρων της Ευρωπαϊκής Ένωσης και για την κατάργηση της απόφασης 2014/335/ΕΕ, Ευρατόμ (ΕΕ L 424 της 15.12.2020, σ. 1).
               
               
                  
                     (14)
                  
                        Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Ένωσης και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).
               
               
                  
                     (15)
                  
                        ΕΕ […] της […], σ. […].
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 22.12.2021
            COM(2021) 569 final
            
            ΠΑΡΑΡΤΗΜΑ
            της
            πρότασης κανονισμού του Συμβουλίου
            για την τροποποίηση του κανονισμού (ΕΕ, Ευρατόμ) 2020/2093 του Συμβουλίου για τον καθορισμό του πολυετούς δημοσιονομικού πλαισίου για τα έτη 2021 έως 2027
            
               
         
         
            
               ΠΑΡΑΡΤΗΜΑ
            
            
               «ΠΑΡΑΡΤΗΜΑ I
            
            
               ΠΟΛΥΕΤΕΣ ΔΗΜΟΣΙΟΝΟΜΙΚΟ ΠΛΑΙΣΙΟ (ΕΕ-27)
            
            
                     
                        (σε εκατομμύρια EUR - τιμές 2018)
                     
                  
               
                     
                        ΠΙΣΤΩΣΕΙΣ ΑΝΑΛΗΨΗΣ ΥΠΟΧΡΕΩΣΕΩΝ
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        Σύνολο 
                        2021-2027
                     
                  
               
                     
                        1. Ενιαία αγορά, καινοτομία και ψηφιακή οικονομία
                     
                  
                  
                     
                        19 712
                     
                  
                  
                     
                        20 211
                     
                  
                  
                     
                        19 133
                     
                  
                  
                     
                        18 633
                     
                  
                  
                     
                        18 518
                     
                  
                  
                     
                        18 646
                     
                  
                  
                     
                        18 473
                     
                  
                  
                     
                        133 326
                     
                  
               
                     
                        2. Συνοχή, ανθεκτικότητα και αξίες 
                     
                  
                  
                     
                        49 741
                     
                  
                  
                     
                        51 920
                     
                  
                  
                     
                        52 194
                     
                  
                  
                     
                        53 954
                     
                  
                  
                     
                        55 182
                     
                  
                  
                     
                        56 787
                     
                  
                  
                     
                        58 809
                     
                  
                  
                     
                        378 587
                     
                  
               
                     
                        2α. Οικονομική, κοινωνική και εδαφική συνοχή
                     
                  
                  
                     
                        45 411
                     
                  
                  
                     
                        45 951
                     
                  
                  
                     
                        46 493
                     
                  
                  
                     
                        47 130
                     
                  
                  
                     
                        47 770
                     
                  
                  
                     
                        48 414
                     
                  
                  
                     
                        49 066
                     
                  
                  
                     
                        330 235
                     
                  
               
                     
                        2β. Ανθεκτικότητα και αξίες
                     
                  
                  
                     
                        4 330
                     
                  
                  
                     
                        5 969
                     
                  
                  
                     
                        5 701
                     
                  
                  
                     
                        6 824
                     
                  
                  
                     
                        7 412
                     
                  
                  
                     
                        8 373
                     
                  
                  
                     
                        9 743
                     
                  
                  
                     
                        48 352
                     
                  
               
                     
                        3. Φυσικοί πόροι και περιβάλλον
                     
                  
                  
                     
                        55 242
                     
                  
                  
                     
                        52 214
                     
                  
                  
                     
                        51 489
                     
                  
                  
                     
                        50 617
                     
                  
                  
                     
                        51 895
                     
                  
                  
                     
                        58 064
                     
                  
                  
                     
                        56 947
                     
                  
                  
                     
                        376 468
                     
                  
               
                     
                        Εκ των οποίων: Δαπάνες σχετικές με την αγορά και άμεσες ενισχύσεις
                     
                  
                  
                     
                        38 040
                     
                  
                  
                     
                        37 544
                     
                  
                  
                     
                        37 604
                     
                  
                  
                     
                        36 983
                     
                  
                  
                     
                        36 373
                     
                  
                  
                     
                        35 772
                     
                  
                  
                     
                        35 183
                     
                  
                  
                     
                        257 499
                     
                  
               
                     
                        4. Μετανάστευση και διαχείριση των συνόρων
                     
                  
                  
                     
                        2 324
                     
                  
                  
                     
                        2 947
                     
                  
                  
                     
                        3 164
                     
                  
                  
                     
                        3 282
                     
                  
                  
                     
                        3 672
                     
                  
                  
                     
                        3 682
                     
                  
                  
                     
                        3 736
                     
                  
                  
                     
                        22 807
                     
                  
               
                     
                        5. Ασφάλεια και άμυνα
                     
                  
                  
                     
                        1 700
                     
                  
                  
                     
                        1 725
                     
                  
                  
                     
                        1 737
                     
                  
                  
                     
                        1 754
                     
                  
                  
                     
                        1 928
                     
                  
                  
                     
                        2 078
                     
                  
                  
                     
                        2 263
                     
                  
                  
                     
                        13 185
                     
                  
               
                     
                        6. Γειτονικές χώρες και υπόλοιπος κόσμος
                     
                  
                  
                     
                        15 309
                     
                  
                  
                     
                        15 522
                     
                  
                  
                     
                        14 789
                     
                  
                  
                     
                        14 056
                     
                  
                  
                     
                        13 323
                     
                  
                  
                     
                        12 592
                     
                  
                  
                     
                        12 828
                     
                  
                  
                     
                        98 419
                     
                  
               
                     
                        7. Ευρωπαϊκή δημόσια διοίκηση
                     
                  
                  
                     
                        10 021
                     
                  
                  
                     
                        10 215
                     
                  
                  
                     
                        10 342
                     
                  
                  
                     
                        10 454
                     
                  
                  
                     
                        10 554
                     
                  
                  
                     
                        10 673
                     
                  
                  
                     
                        10 843
                     
                  
                  
                     
                        73 102
                     
                  
               
                     
                        Εκ των οποίων: Διοικητικές δαπάνες των θεσμικών οργάνων
                     
                  
                  
                     
                        7 742
                     
                  
                  
                     
                        7 878
                     
                  
                  
                     
                        7 945 
                     
                  
                  
                     
                        7 997
                     
                  
                  
                     
                        8 025
                     
                  
                  
                     
                        8 077
                     
                  
                  
                     
                        8 188
                     
                  
                  
                     
                        55 852
                     
                  
               
                     
                        ΣΥΝΟΛΟ ΠΙΣΤΩΣΕΩΝ ΑΝΑΛΗΨΗΣ ΥΠΟΧΡΕΩΣΕΩΝ
                     
                  
                  
                     
                        154 049
                     
                  
                  
                     
                        154 754
                     
                  
                  
                     
                        152 848
                     
                  
                  
                     
                        152 750
                     
                  
                  
                     
                        155 072
                     
                  
                  
                     
                        162 522
                     
                  
                  
                     
                        163 899
                     
                  
                  
                     
                        1 095 894
                     
                  
               
                     
                        ΣΥΝΟΛΟ ΠΙΣΤΩΣΕΩΝ ΠΛΗΡΩΜΩΝ
                     
                  
                  
                     
                        156 557
                     
                  
                  
                     
                        156 322
                     
                  
                  
                     
                        149 936
                     
                  
                  
                     
                        149 936
                     
                  
                  
                     
                        152 112
                     
                  
                  
                     
                        159 068
                     
                  
                  
                     
                        158 722
                     
                  
                  
                     
                        1 082 652»